CELEX: 32011D0091
Language: hu
Date: 2011-02-10 00:00:00
Title: 2011/91/EU: A Bizottság határozata ( 2011. február 10. ) a veszettség elleni vakcinák hatékonyságát ellenőrző szerológiai vizsgálatok elvégzésének egy, a Koreai Köztársaságban működő laboratórium számára történő engedélyezéséről (az értesítés a C(2011) 656. számú dokumentummal történt)  EGT-vonatkozású szöveg

11.2.2011   
            
            
               HU
            
            
               Az Európai Unió Hivatalos Lapja
            
            
               L 37/18
            
         A BIZOTTSÁG HATÁROZATA
   (2011. február 10.)
   a veszettség elleni vakcinák hatékonyságát ellenőrző szerológiai vizsgálatok elvégzésének egy, a Koreai Köztársaságban működő laboratórium számára történő engedélyezéséről
   (az értesítés a C(2011) 656. számú dokumentummal történt)
   (EGT-vonatkozású szöveg)
   (2011/91/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
   mivel:
   
               (1)
            
            
               A 2000/258/EK határozat a Nancyban található Agence nationale de sécurité sanitaire de l’alimentation, de l’environnement et du travail (a továbbiakban: ANSES) (korábban Agence française de sécurité sanitaire des aliments, AFSSA) laboratóriumot jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként. Az említett határozat a laboratórium feladatait is meghatározza.
            
         
               (2)
            
            
               Az ANSES (Nancy) kiemelt feladata, hogy értékelést készítsen a tagállamokban vagy harmadik országokban működő laboratóriumokról abból a szempontból, hogy azok számára a veszettség elleni vakcinák hatékonyságát ellenőrző szerológiai vizsgálatok elvégzése engedélyezhető-e.
            
         
               (3)
            
            
               Dél-Korea illetékes hatósága kérelmezte egy, a területén működő laboratórium részére az említett szerológiai vizsgálatok végzésének jóváhagyását.
            
         
               (4)
            
            
               Az ANSES (Nancy) elvégezte az említett laboratórium értékelését, és a Bizottságnak 2010. szeptember 6-án az értékelésről szóló kedvező jelentést nyújtott be.
            
         
               (5)
            
            
               Az említett laboratórium számára ezért engedélyezni kell a veszettség elleni vakcinák hatékonyságát ellenőrző szerológiai vizsgálatok végzését kutyákon, macskákon és görényeken.
            
         
               (6)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2000/258/EK határozat 3. cikkének (2) bekezdése szerint az alábbi laboratórium jogosult veszettség elleni vakcinák hatékonyságát ellenőrző szerológiai vizsgálatokat végezni kutyákon, macskákon és görényeken:
   
               Komipharm International Co. LTD
            
         
               1236-6 Jeoungwang-dong
            
         
               420-450 Siheung-si, Gyeonggi-do
            
         
               Dél-Korea.
            
         2. cikk
   Ezt a határozatot 2011. március 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2011. február 10-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 79., 2000.3.30., 40. o.